Ստվեր և ոսկոր (հեռուստասերիալ)

«Ստվեր և ոսկոր» (անգլ.՝ Shadow and Bone), ֆենտեզի հեռուստասերիալ, որը ստեղծվել է Էրիկ Հեյսերերի և 21 Laps Entertainment ընկերության կողմից Նեթֆլիքսի համար։ Այն նկարահանվել է Լի Բարդուգոյի «Ստվեր և ոսկոր» և «Ագռավների վեցնյակ» գրքաշարերի հիման վրա։


== Սյուժե ==
Սերիալը «միավորում է ինչպես «Ստվեր և ոսկոր», այդպես էլ «Ագռավների վեցնյակ» շարքերի կերպարներին և պատմությունները, որոնք տեղի են ունենում Բարդուգոյի Գրիշավերսում։ Առաջին եթեշարշջանը լինելու է «Ստվեր և ոսկոր» ադապտացումը և հանդես է գալու որպես «Ագռավների վեցնյակ» վեպի փրիքվել։


== Դերասանական կազմ ==


=== Գլխավոր ===
Ջեսի Մեի Լի՝ Ալինա Սթարկով
Բեն Բարնս՝ գեներալ Քիրիգան / Դարքլինգ
Ֆրեդի Քարթեր՝ Քազ Բրեքեր
Ամիտա Սուման` Ինեջ Գաֆա
Քիթ Յանգ՝ Ջեսփեր Ֆահի
Արչի Ռենո՝ Մալյեն «Մալ» Օրեցև


=== Երկրորդական ===
Դանիելա Գիլիգան՝ Նինա Զենիկ
Դեյզի Հեդ՝ Ջենյա Սաֆին
Սուջայա Դասգուփթա՝ Զոյա Նազյալենսկի
Սայմոն Սիրս՝ Իվան
Ջուլիան Կոստով՝ Ֆյոդոր Կամինսկի
Քալահան Սքոգման՝ Մաթիաս Հելվար
Զոյի Ուոնամեյկեր՝ Բաղրա
Քևին Իլդոն՝ Ափարաթ
Լյուկ Փասքուալինո՝ Դևիդ Քոսթիկ
Ժասմին Բլեքբորոու՝ Մարի
Գաբրիելա Բրուքս՝ Նադյա Ժաբին


== Սերիաներ ==


== Արտադրություն ==


=== Զարգացում ===
2019 թվականի հունվարին հայտարարվել է, որ Նեթֆլիքսը պատվիրել է 8 սերիայից բաղկացած սերիալի արտադրությունը, որի շոուռաները, ստեղծողը, գլխավոր հեղինակը և գործադիր պրոդյուսերը լինելու է Էրիկ Հեյսերերը։ Նախագիծն ընդգրկվել է Նեթֆլիքսի՝ 21 Laps Entertainment ընկերության հետ պայմանագրի շրջանակներում, և Շոն Լևին հանդես է գալու որպես գործադիր պրոդյուսեր։ Բնօրինակ պատմության հեղինակ Լի Բարդուգոն, ինչպես նաև Փույա Շահբազյանը, Դեն Լևինը, Դեն Քոհենը և Ջոշ Բարին նույնպես հանդես են գալու որպես գործադիր պրոդյուսերներ։


=== Քասթինգ ===
Քասթինգը սկսել է 2019 թվականի ապրիլին Ալինայի դերի համար լսումներով։ 2019 թվականի հոկտեմբերի 2-ին հայտարարվել է, որ Լի Թոլանդ Քրիգերը դառնալու է սերիալի ռեժիսորը, իսկ Ջեսի Մեի Լին, Բեն Բարնսը, Ֆրեդի Քարթերը, Արչի Ռենոն, Ամիտա Սումանը և Քիթ Յանգը հանդես են գալու գլխավոր դերերում։ Դանիելա Գիլիգանը, Դեյզի Հեդ՝ը, Սուջայա Դասգուփթան և Սայմոն Սիրսը նույնպես նկարահանվելու են։ Քասթինգի երկրորդ շրջանը հայտարարվել է 2019 թվականի դեկտեմբերի 18-ին, որի արդյունքում Քալահան Սքոգմանը, Զոյի Ուոնամեյկերը, Քևին Իլդոնը, Լյուկ Փասքուալինոն, Ժասմին Բլեքբորոուն և Գաբրիելա Բրուքսը նույնպես ընդգրկվել են դերասանական կազմում։ Բնօրինակ գրքի կերպարներ Նիկոլայ Լանցովը և Ուիլան Վան Էքը չեն հայտնվելու առաջին եթերաշրջանում։


=== Նկարահանումներ ===
Առաջին եթերաշրջանի նկարահանման շրջանը սկսել է 2019 թվականի հոկտեմբերին Հունգարիայի մայրաքաղաք Բուդապեշտում և դրա շրջակայքում և ավարտվել է 2020 թվականի փետրվարին, ինչից հետո սկսել է հետարտադրությունը։ Լրացուցիչ նկարահանումները տեղի են ունեցել Վանկուվերում։


=== Լեզու ===
Գրիշավերսի հորինված լեզուները ստեղծել են Դեյվիդ Փիթերսոնը և Քրիստիան Թելմանը։


== Թողարկում ==
2019 թվականին SensaCine-ին տված հարցազրույցում Բարդուգոն պատասխանել է, որ սերիալը պետք է թողարկվի 2020 թվականի վերջին։ 2020 թվականի հունիսին Բարդուգոն իր թվիթթերյան կայքէջում հայտնել է, որ COVID-19-ի պատճառով հեռավոր աշխատանքը դանդաղեցրել է հետարտադրությունը՝ թողարկման ամսաթիվը դարձնելով ավելի անորոշ։
2020 թվականի հոկտեմբերին Հեյսերերը և Բարդուգոն հայտնվել են New York Comic Con-ի վահանակի վրա, ինչի ընթացքում կատարել են պարտիտուրայի մի մասը։


== Ծանոթագրություններ ==


== Արտաքին հղումներ ==